Uppeldi og menntun - 16.02.2007 , Blaðsíða 15 MAR ÍA STE INGR ÍMSDÓTT I R 15 Þeir sem brautskráðir voru frá HA höfðu sóst eftir því að komast í þá skóla sem þeir þekktu úr æfingakennslu og höfðu góða reynslu af . Minna máli virtist skipta hvaða aldurshópum þeim stóð til boða að kenna eða hvaða námsgreinar . Þeir fundu til meira öryggis með því að hefja nýtt starf við þekktar aðstæður en að leita í skóla sem þeir þekktu ekki . Fjölbreyttari ástæður lágu að baki umsóknum og ráðningu þeirra sem brautskráð - ust frá KHÍ . Þar réð meðal annars búseta , aldur nemenda og / eða bekkjarstærð . Eins og einn þessara viðmælenda sagði : ?? og skólastjórinn bauð mér fámennan bekk , færri en venjulega , og mér fannst það skipta miklu máli . ? Viðmælendur sögðust allir hafa fundið fyrir kvíðablöndnum spenningi en þó einnig einhvers konar tilhlökkun þegar vorið nálgaðist og líða tók að brautskráningu . Námi var að ljúka og vinnumarkaðurinn blasti við . Þeir sögðust hafa fundið fyrir tilhlökkun til að takast á við kennarastarfið og vinnu með nemendum og þeir vonuðust einnig til að geta gefið eitthvað af sér í starfinu og látið gott af sér leiða . Þegar viðmælendur töluðu um væntingar til starfsins var virkni nemenda í eigin námi , fjölbreyttar kennsluaðferðir og jákvæður agi ofarlega í huga þeirra og nokkrir voru með ígrundaðar hugmyndir þar að lútandi . Meirihluti þeirra nefndi að þeir hlökkuðu virkilega til að takast á við starfið , eða eins og Halla orðaði það : ? hafa gaman af því , allt gangi upp og ég geti búið til skemmtileg verkefni fyrir nemendur mína . Ég tel nefnilega að gleðin sé nauðsynlegur partur af starfinu . Mesta áskorunin við starfið , að mati flestra , var spurningin um eigin hæfni til að gegna kennarastarfinu og bera ábyrgð á námi nemendanna . Þeir töldu enn fremur að mikilvægt væri hvernig þeim tækist að mæta mismunandi getu nemenda í bekk , sér - staklega í fjölmennum bekkjum . Eftirfarandi orð Önnu endurspegla vel viðhorf þeirra hvað þetta varðar : Mig langar að standa mig vel og ná árangri með nemendum einstaklingslega , reyna að sjá hvern nemanda fyrir sig en ekki miða allt við hópinn . Viðmælendur töldu líka að það myndi reyna mikið á hæfni þeirra að sinna þeim nem - endum sem ættu við sértæk vandamál að stríða . Þá kom það fram hjá helmingi kenn - aranna að þeir teldu töluverða ögrun felast í því að þurfa að kynna sér námsefni sem þeir þekktu ekki vel og koma því á skiljanlegan hátt til nemenda . Þegar spurt var hverjir væru helstu kvíðaþættir kom skýrt fram að þeir höfðu áhyggjur af því hvernig þeir gætu átt sem best samstarf við foreldra . Fram kom að þeir kviðu því að standast ekki væntingar foreldra til þeirra sem kennara og voru óör - uggir um hvernig þeir gætu sem best hagað þessu samstarfi . Enginn vafi var í hugum þeirra að gott foreldrasamstarf væri nauðsynlegt góðu skólastarfi . Fleiri þættir voru einnig til umræðu þegar spurt var um kvíðaþætti , svo sem aga - mál . Elín svaraði : Ég óttast að ég missi stjórn á nemendum , verði ekki nægjanlega ákveðin til að hafa stjórn á þeim . Kannski vantar mig sjálfstraust til að þora að beita mér .